Nafarroako Parlamentuko Mahaiak, 2019ko irailaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkeztutako galdera, bost hilabete eta erdi baino gehiagoko kontratua duten bitarteko langileei kontratua uztail eta abuztura luzatzeko Hezkuntza Departamentuaren konpromisoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Alberto Bonilla Zafra jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Hezkuntza Departamentuak sindikatuekin sinatutako hezkuntza itun indardunean, lehenengo aldiz adostu zen ezen beren kontratua udako hilabeteetara luzatzen ahal zutela ikasturtean zehar Administrazioarentzat lanean bost hilabete eta erdi baino gehiagoko denbora-tartea emana zuten bitarteko langileek. Horrela iragarri zuen Nafarroako Gobernuak, eta orain sindikatuak salatzen ari dira Gobernuak ez duela hori bete, haren hitzaz fidatu ziren bitarteko langileen kalte larrirako.

2. Bete al du Gobernuak bere konpromisoa, alegia bost hilabete eta erdi baino gehiagoko kontratua duten bitarteko langileei kontratua uztail eta abuztura luzatzekoa, itunean ezartzen zen bezala? Bere konpromisoa bete ez badu, Gobernuak zer dela-eta urratu du sinatutako ituna? Eskaera hori udako hilabeteetan asetzeko asmorik al du?

Iruñean, 2019ko uztailaren 22an

Foru parlamentaria: Alberto Bonilla Zafra